El manual del KWrite

## El manual del KWrite

Hollingsworth, T.C. `<tchollingsworth@gmail.com>`

developer: Cullmann, Christoph
Traductor: Antoni Bella
revisió KDE Gear 21.12 (2 de setembre de 2021)

Dret de reproducció © 2014 Hollingsworth, T.C. `<tchollingsworth@gmail.com>`

Es concedeix permís per a copiar, distribuir i/o modificar aquest document d'acord amb les clàusules de la Llicència de Documentació Lliure de GNU, Versió 1.2 o qualsevol versió publicada posteriorment per la Free Software Foundation; amb seccions no variants, sense text a la portada i sense text a la contraportada. S'inclou una còpia d'aquesta llicència a the section entitled "GNU Free Documentation License".

El KWrite és un editor de text per al KDE que permet editar un fitxer alhora per finestra.

## Introducció

El KWrite és més que un senzill editor de text per al KDE. Pretén ser un editor per a programadors, i ser considerat almenys parcialment com a una alternativa als editors més potents. Es pot usar junt amb el Konqueror o el Dolphin per a navegar entre fitxers font de diferents llenguatges de programació. El KWrite també és útil si voleu un simple editor de text. Una de les principals característiques del KWrite és l'acoloriment de la sintaxi, personalitzat per als diferents llenguatges de programació com són: C/C++, Java™, Python, Perl, Bash, Modula 2, HTML i Ada. El KWrite té una única interfície de document ( SDI ) que permet editar un fitxer alhora per finestra.

El KWrite és una interfície senzilla per al component KatePart, també emprat pel Kate, el KDevelop, i altres aplicacions del KDE que requereixen una edició de text avançada. Per tant, trobareu la documentació completa per a totes les característiques del KWrite al Manual de la KatePart.

Opcions de la línia d'ordres
Opcions de la línia d'ordres

## Opcions de la línia d'ordres

Tot i que és més probable que inicieu el KWrite des del menú de l'iniciador d'aplicacions del Plasma o des d'una icona de l'escriptori, també es pot obrir a la línia d'ordres d'una finestra de terminal. Hi ha algunes opcions d'utilitat que estaran disponibles quan ho feu.

Moltes altres aplicacions que utilitzen la KatePart ofereixen opcions similars de la línia d'ordres.

### Especificar un fitxer

Especificant el camí i el nom d'un fitxer en particular l'usuari podrà fer que el KWrite obri (o creï) el fitxer immediatament després d'iniciar-se. Aquesta opció es pot semblar al següent:

    % kwrite
    /home/meu_inici/docs/meu_fitxer.txt

### Especificar un fitxer a la Internet

El mètode emprat anteriorment s'hauria de poder utilitzar per a obrir fitxers a la Internet (sempre que l'usuari disposi d'una connexió activa). Un exemple d'això es pot semblar al següent:

    % kwrite
    ftp://ftp.kde.org/pub/kde/README

### D'altres opcions a la línia d'ordres

Hi ha disponibles les següents opcions d'ajuda de la línia d'ordres

`kwrite `--help``

  Llista les opcions disponibles més bàsiques a la mateixa línia d'ordres.

`kwrite `--author``

  Mostra els autors del KWrite a la finestra de terminal.

`kwrite `-v`, `--version``

  Llista la informació de la versió per a l'aplicació.

`kwrite `--license``

  Mostra la informació sobre la llicència.

`kwrite `--desktopfile` `nom_fitxer``

  El nom del fitxer base de l'entrada de l'escriptori per a aquesta aplicació.

  Això és especialment útil per a aplicacions d'embolcall i aplicacions que en general tenen múltiples fitxers d'escriptori. D'aquesta manera, cada fitxer d'escriptori pot tenir la seva pròpia línia d'ordres per a l'entrada `Exec`.

`kwrite `-e`, `--encoding` `codificació``

  Fa que el KWrite empri la codificació indicada per al document.

`kwrite `-l`, `--line` `línia``

  Navega a la línia especificada després d'obrir el document.

`kwrite `-c`, `--column` `columna``

  Navega cap a la columna especificada després d'obrir el document.

`kwrite `-i`, `--stdin``

  Fa que el KWrite llegeixi el contingut del document des de STDIN -l'entrada estàndard-. És similar a l'opció `-` emprada en la majoria dels programes de línia d'ordres, i us permet redirigir la sortida de l'ordre cap al KWrite.

Crèdits i llicència
Crèdits i llicència

## Crèdits i llicència

Copyright del KWrite 2001-2014 per l'equip del Kate.

Basat en el KWrite original, Copyright 2000 per en Jochen Wilhelmy `(digisnap AT cs.tu-berlin.de)`

Contribucions:

- Cullmann, Christoph `(cullmann AT kde.org)`

- Michael Bartl `(michael.bartl1 AT chello.at)`

- Phlip `(phlip_cpp AT my-deja.com)`

- Lund, Anders `(anders AT alweb.dk)`

- Matt Newell `(newellm AT proaxis.com)`

- Wenninger, Joseph `(kde AT jowenn.at)`

- Jochen Wilhelmy `(digisnap AT cs.tu-berlin.de)`

- Koch, Michael `(koch AT kde.org)`

- Gebauer, Christian `(gebauer AT kde.org)`

- Hausmann, Simon `(hausmann AT kde.org)`

- Glen Parker `(glenebob AT nwlink.com)`

- Scott Manson `(sdmanson AT altel.net)`

- Firebaugh, John `(jfirebaugh AT kde.org)`

Traductor/Revisor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.